tartuNLP/wikipedia-smugri-20251201 huggingface dataset:
Ghinzu

Ghinzu on belgialainen vuonna 1999 perustettu vaihtoehtorock -yhtye. Yhtye julkaisi debyyttialbumi "Electronic Jacuzzi" vuonna 2000 levy-yhtiö Dragoonilla, joka oli heidän omansa.
Ghinzun "Blow" albumin kappale ”The Dragster Wave” (2004) oli vuonna 2008 ensi-iltansa saanneen "Taken" toimintaelokuvan trailerissa ja elokuvassa. Elokuva oli menestys ja Ghinzu sai laajaa maailmanlaajuista huomiota elokuvan myötä.
Jääkiekon maailmanmestaruuskilpailut 2018 – Lohko A

Jääkiekon maailmanmestaruuskilpailujen 2018 A-lohkossa pelaavat Venäjä, Ruotsi, Tšekki, Sveitsi, Valko-Venäjä, Slovakia, Ranska ja Itävalta.
Sarjataulukko.
&lt;section begin="alohko"/&gt;&lt;section end="alohko"/&gt;
Carter Bays

Carter L. Bays (s. 12. elokuuta 1975 Shaker Heights, Ohio, Yhdysvallat) on yhdysvaltalainen käsikirjoittaja, tuottaja ja muusikko. Hän on ollut tekemässä yhdysvaltalaista tilannekomediasarjaa "Ensisilmäyksellä" yhdessä Craig Thomasin kanssa. 
Bays ja Thomas loivat sarjan vuonna 2005. He käsikirjoittivat valtaosan sarjan jaksoista ja toimivat myös sarjan vastaavina tuottajina. Sarjan tunnuskappaleeksi otettiin heidän vuonna 1996 perustamansa yhtyeen The Solidsin kappale ”Hey, Beautiful”.
Blair Underwood

Blair Erwin Underwood (s. 25. elokuuta 1964 Tacoma, Washington) on yhdysvaltalainen näyttelijä, ohjaaja ja tuottaja. Hän on näytellyt elokuvissa, televisiossa ja teatterissa. 
Yksityiselämä.
Underwood meni naimisiin Desiree DaCostan kanssa 17. syyskuuta 1994. Heillä on kolme lasta: Paris, Brielle ja Blake.
Antiikin Thesprotia

Thesprotia () oli antiikin aikainen alue Epeiroksen maakunnassa luoteisessa Kreikassa. Se käsitti Epeiroksen läntisen keskiosan, ja siihen kuuluivat suunnilleen nykyisten Thesprotian ja Prévezan alueyksiköiden alueet.
Maantiede.
Thesprotia sijaitsi Joonianmeren rannalla Korkyran (nyk. Korfu) saaren eteläosaa vastapäätä. Thesprotian pohjoispuolella sijaitsivat Khaonia ja atintanien heimon alue, itäpuolella Molossia ja Athamania ja kaakkoispuolella Ambrakia. Thesprotian ja Khaonian rajana toimi Thyamis (nyk. Thýamis/Kalamás) -joki.
Antiikin aikana Thesprotiaan luettiin yleensä myös sen eteläosan Kassopian alue eli nykyisen Prévezan alueyksikön alue, päin vastoin kuin nykyiseen Thesprotiaan. Näin määriteltynä Thesprotia rajautui etelässä Ambrakianlahteen. Antiikin Epeiroksessa Thesprotia muodosti läntisen keskiosan, kun taas nykyisen Kreikan pienemmästä Epeiroksen alueesta nykyinen Thesprotian alueyksikkö muodostaa luoteisimman osan Albanian rajalla.
Polikset.
Thesprotian polikset eli kaupunkivaltiot olivat:
Alun perin Thesprotian poliksiin kuului myös Dodona, joka myöhemmin oli osa Molossiaa.
Muut kaupungit.
Thesprotian muiksi kaupungeiksi tai asutuksiksi mainitaan muun muassa:
Historia.
Thesprotiaa asutti thesprotien ("Thesprōtes", ) heimo, joka oli yksi Epeiroksen kolmesta merkittävimmästä heimosta khaonien ja molossien ohella. Herodotos sijoitti thesprotien alueen Hellaaseen, kun taas Thukydides piti heimoa barbaarisena eli ei-kreikkalaisena. Thessalian valloittaneiden thessalialaisten katsottiin tulleen alun perin Thesprotiasta.
Thesprotialaisten sanotaan olleen Epeiroksen vahvin heimo varhaisina aikoina, ennen kuin johtoasema siirtyi peloponnesolaisodan aikaan 400-luvun eaa. lopulle tultaessa khaoneille ja myöhemmin molosseille. Heimolla oli alun perin oma kuningas, mutta Thukydideen mukaan kuninkuudesta oli hänen aikanaan luovuttu samoin kuin Molossiassa. Kreikkalaiset perustivat Thesprotiaan useita siirtokuntia. Aluetta asutettiin vielä noin 400-luvulla eaa., jolloin elisläiset perustivat Bukhetionin, Elean ja Pandosian. Roomalaisella kaudella Thesprotiassa sijaitsi Epeiroksen eli Epirus Vetuksen provinssin keskus Nikopolis. Augustus perusti sen vuonna 31 eaa. Aktionin taistelussa saamansa voiton kunniaksi, ja sinne siirrettiin väestö suuresta osasta lähialueen kaupunkeja.
Suomen Ateenan-instituutti on suorittanut Thesprotian Kokytos-joen alueella alueen historiaa kartoittanutta monitieteellistä tutkimusta vuosina 2003–2010.
Athamania

Athamania () oli antiikin aikainen alue Epeiroksen maakunnassa luoteisessa Kreikassa. Se sijaitsi Epeiroksen kaakkoisosassa Pindos-vuoriston ja Arakhthos-joen välisellä alueella.
Maantiede.
Athamania käsitti sen läpi virranneen Akheloos-joen ylemmän laakson. Alue oli vuoristoista. Sen pohjoispuolella sijaitsivat Molossia ja Tymfaia, itäpuolella Thessalian Histiaiotis ja Thessaliotis, kaakkoispuolella Dolopia, eteläpuolella Amfilokhia, lounaispuolella Ambrakia ja länsipuolella Thesprotia. Usein alue luettiin Epeiroksen sijasta osaksi Thessaliaa, ja alueiden välinen raja oli epäselvä. Plinius luki Athamanian virheellisesti osaksi Aitoliaa.
Athamanian pääkaupunki ja ainoa polis eli kaupunkivaltio oli Argethia (Argithea). Alueen muiksi kaupungeiksi tai asutuksiksi mainitaan muun muassa Krannon, Herakleia, Tetrafylia ja Theudoria, mutta niistä tiedetään vain vähän.
Historia.
Athamaniaa asutti alun perin athamaanien ("Athamanes", tai "Athamantes", , yksikössä "Athaman", ) heimo. Nämä kuvataan antiikin lähteissä puolibarbaarisiksi. Strabon luki athamaanit thessalialaisiksi, mutta epäili sitä, voidaanko näitä pitää helleeneinä eli kreikkalaisina.
Peloponnesolaissodan aikaan tai jälkeen heimo vaikuttaa olleen liitossa Spartan kanssa, mutta luopuneen siitä Korintin sodan aikaan vuonna 395 eaa. ja liittyneen toiselle puolelle. Vuonna 375 eaa. athamaanit liittoutuivat Ateenan kanssa. Kolmannen pyhän sodan aikaan 356–346 eaa. heimo oli Fokiin vastaisella puolella ja Lamian sodassa 323–322 eaa. Makedonian vastaisella puolella. Aristoteleen koulukunta kirjoitti 300-luvulla eaa. athamaanien valtiomuodosta oman tutkielman osaksi teosta "158 kaupungin valtiomuodot".
Athamanian nimi esiintyy ensimmäisen kerran alueen nimityksenä vasta 200-luvulla eaa. Molossikuninkaiden vallan päätyttyä kansa esiintyy itsenäisenä, ja näin heimo oli Epeiroksen heimoista viimeinen, joka sai poliittista valtaa alueella. Athamaanit ja aitolialaiset kukistivat yhdessä Oitaiaa asuttaneet ainiaanit, jonka seurauksena athamaanit levittivät alueensa Oita-vuorelle saakka. Heimo oli vahvimmillaan kuningas Amynandroksen aikaan noin 200 eaa. Tämän aikana athamaanit osallistuivat Rooman ja Makedonian välisiin niin kutsuttuihin makedonialaissotiin. Lopulta makedonialaiset alistivat kansan valtansa alle. Strabonin aikaan heimoa ei enää ollut olemassa erillisenä kansana, vaan se oli sulautunut thessalialaisiin.
Nykyinen Kentriká Tzoumérkan kunnan osa Athamanían kunnallisyksikkö on ottanut nimensä antiikin aikaisesta alueesta. Alueesta on saanut nykyisen nimensä myös siellä sijaitseva Athamaniká- eli Tzoumérka-vuori.
Khaonia

Khaonia (, myös "Khaon", , ) oli antiikin aikainen alue Epeiroksen maakunnassa nykyisen Albanian eteläosassa.
Maantiede.
Khaonia käsitti Epeiroksen luoteisen rannikkoalueen Korkyran (nyk. Korfu) saarta vastapäätä. Nykyisin alue on Albanian eteläisintä osaa, kun taas antiikin aikana se oli Epeiroksen luoteisinta osaa. Khaonian koillispuolella sijaitsi atintanien heimon alue ja itä- ja kaakkoispuolella Thesprotia. Alueen tärkein kaupunki oli Foinike.
Polikset ja muut kaupungit.
Khaonian polikset eli kaupunkivaltiot olivat:
Muita kaupunkeja tai asutuksia olivat muun muassa:
Historia.
Khaoniaa asutti khaonien ("Khaones", ) heimo, joka oli yksi Epeiroksen kolmesta tärkeimmästä heimosta molossien ja thesprotien ohella. Seudun vanhimmiksi asukkaiksi mainitaan antiikin lähteissä kuitenkin pelasgit. Khaonit yhdistettiin khonien heimoon, joka asutti eteläistä Italiaa meren toiselle puolella.
Khaonien sanotaan olleen koko Epeiroksen vahvin heimo peloponnesolaissodan aikaan 400-luvun eaa. lopulla, ennen kuin johtoasema siirtyi molosseille. Heimolla oli alun perin oma kuningas. Thukydideen mukaan kuninkuus oli lakkautettu peloponnesolaissodan aikaan tultaessa. Tuolloin hallintomuoto oli aristokraattinen, ja heimon johtajat valittiin aina vuosittain tietystä suvusta.
Voices Carry

Voices Carry on yhdysvaltalaisen rockyhtyeen ’Til Tuesdayn kappale. Sen tuotti Mike Thorne yhtyeen esikoisstudioalbumille "Voices Carry" (1985). Kappaleen on sanoittanut yhtyeen solisti Aimee Mann ja sen inspiraationa oli Mannin ero ’Til Tuesdayn rumpalistin Michael Hausmanin kanssa. 
Kappale sijoittui muun muassa Billboard Hot 100 -musiikkilistan sijalle 8. Kansainvälisesti se sijoittui top 20 -listoille Kanadassa ja Australiassa.
Ghana talviolympialaisissa 2018

Ghana osallistui Pyeongchangin talviolympialaisiin 2018. Maan ainoa edustaja oli skeleton-kelkkailija Akwasi Frimpong, joka niin ollen myös kantoi joukkueen lippua avajaisissa sekä päättäjäisissä.
Ghana osallistui vuonna 2018 talviolympialaisiin toisen kerran debytoituaan Vancouverissa 2010.
Joukkue.
Skeleton.
Ghanassa syntynyt, Alankomaihin kahdeksanvuotiaana muuttanut Akwasi Frimpong sai Ghanalle yhden maapaikan miesten skeletoniin oltuaan 60 parhaan joukossa Kansainvälisen rattikelkkailu- ja skeletonliiton tammikuun 2018 ranking-listalla.
Tau-risti

Tau-risti (myös Pyhän Antoniuksen risti) on T-kirjaimen muotoinen risti, joka on saanut nimensä kreikan "tau"-kirjaimen (Τ, τ) mukaan. Historiallisesti risti on yhdistetty Pyhään Antoniukseen, 200-luvulla eläneeseen erakkopyhimykseen. Nykyään symboli liittyy etenkin fransiskaaneihin, koska Pyhä Franciscus otti tau-ristin tunnuksekseen 1200-luvulla.
Voices Carry (albumi)

Voices Carry on yhdysvaltalaisen rockyhtyeen ’Til Tuesdayn ensimmäinen studioalbumi, joka julkaistiin 20. huhtikuuta 1985. Albumin kappale ”Voices Carry” sijoittui Billboard Hot 100 -musiikkilistan 8. sijalle. Kappaleen musiikkivideo voitti MTV Video Music Award for Best New Artist -palkinnon. Voices Carry -albumi puolestaan sijoittui Billboard 200 -albumilistan 19. sijalle.
Iran Aseman Airlinesin lento 3704

Iran Aseman Airlinesin lennon 3704 onnettomuus tapahtui 18. helmikuuta 2018 Iranissa, kun Iran Aseman Airlines -lentoyhtiön ATR 72 -mallinen lentokone katosi tutkasta 45 minuuttia lähdön jälkeen ja törmäsi vuoreen 15 kilometrin päässä määränpäästään. Kaikki koneessa olleet 66 matkustajaa ja miehistön jäsentä saivat surmansa onnettomuudessa.
Onnettomuuden aikaan oli huono sää vuorilla, jonne kone putosi. Maahansyöksy tapahtui vaikeakulkuisella alueella, ja kone löydettiinkin vasta kahden päivän kuluttua onnettomuudesta. Ensimmäiset pelastustyöntekijät pääsivät paikalle 21. helmikuuta.
Korea talviolympialaisissa 2018

Etelä-Korea ja Pohjois-Korea muodostivat yhteisen Korean joukkueen Pyeongchangin talviolympialaisiin 2018. Korea-nimen alla kilpaili 35-henkinen naisten jääkiekkojoukkue. Lisäksi molempien Koreoiden urheilijat marssivat avajaisissa yhtenä joukkueena Korean yhdistymislipun alla. Avajaisissa lippua kantoivat yhdessä pohjoiskorealainen jääkiekkoilija Hwang Chung-gum ja eteläkorealainen rattikelkkailija Won Yun-jong.
Joukkue.
Naisten jääkiekko.
Korean naisten jääkiekkomaajoukkueen kokoonpano talviolympialaisissa 2018:
Jokaisessa ottelussa pelaavaan kokoonpanoon valittiin vähintään kolme pohjoiskorealaista.
Alppihiihto talviolympialaisissa 2018 – miesten pujottelu

Alppihiihdon miesten pujottelun kilpailu talviolympialaisissa 2018 järjestettiin 22. helmikuuta 2018 Yongpyong Alpine Centressä, Pyeongchangissa, Etelä-Koreassa.
Tulokset.
Kilpailu järjestettiin kello 10.00 (lasku 1) ja 13.30 (lasku 2).
Sy (Mali)

Sy on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen ja Nigerin välisellä tasangolla 35 kilometriä Sanista pohjoiseen. Kunnassa on 12 600 ja kylässä 4 000 asukasta (vuonna 2009).
Syn kunta rajoittuu idässä Sanin piirin Ouolonin, etelässä Sanin ja Niasson, lännessä Siadougoun ja pohjoisessa Macinan piirin Folomanan ja Sanan kuntiin. Alue on pinnamuodostukseltaan tasankoa. Etelärajalla virtaa Banijoki. Kasvillisuus on kuivuudesta kärsivää metsä- ja pensassasvannia.
Kuntaan kuuluu 11 kylää. Asukkaat ovat etupäässä bambaroita. Lisäksi on soninkeja ja fulbeja. Yleisin kieli on bambara.
Syn kautta kulkee Sanista Djennéen ja Macinaan johtava maapohjainen tie. Paikallisia elinkeinoja ovat maanviljely, karjanhoito, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, fonio ja riisi. Myytäväksi kasvatetaan maapähkinää ja puuvillaa. Kotieläimiä ovat naudat, lampaat, vuohet, vetojuhtina käytettävät hevoset ja aasit sekä siipikarja. Syssä, Nassambarassa ja Worontonassa pidetään viikoittaiset markkinat. Nuoriso hakeutuu ansiotöihin kaupunkeihin.
Kunnassa toimii kolme julkista alakoulua, kolme kyläkoulua, yläkoulu, neljä koraanikoulua, kaksi lukutaitokeskusta sekä koulutus- ja kehittämiskeskus. Syssä on terveyskeskus, synnytyslaitos ja lääkevarasto. Vesihuolto käsittää perinteisiä ja nykyaikaisia kaivoja sekä seitsemän käsikäyttöistä porakaivoa.
Kunsten

Kunsten (Museum of Modern Art Aalborg) on Tanskan Aalborgissa sijaitseva taidemuseo, jonka suunnittelivat suomalaiset Elissa ja Alvar Aalto sekä tanskalainen Jean-Jacques Baruël. Sen suunnittelu alkoi vuonna 1957, museo valmistui vuonna 1972 ja vuosina 2015–2016 se remontoitiin perusteellisesti.
Museon lattiat ja ulkoseinät ovat valkoista marmoria. Näyttelytiloihin tulee diffuusia luonnonvaloa monista kattoikkunoista. Sisäseiniä voi siirrellä vaihtuvien näyttelyiden tarpeiden mukaan.
Museon kokoelmat keskittyvät vuoden 1900 jälkeen luotuun taiteeseen. Pysyvissä kokoelmissa on noin 1 500 teosta: maalauksia ja veistoksia, jotka edustavat modernia ja nykytaidetta. Merkittävä osa pysyvistä kokoelmista tulee yksityisiltä keräilijöiltä, kuten Anna ja Kresten Krestensenilta, joiden kokoelma keskittyy tanskalaiseen modernismiin, Cobran ja Pariisin koulukunnan teoksiin.
Aalborgin ensimmäinen taidemuseo valmistui 1890-luvulla. Vuonna 1957 järjestettiin arkkitehtuurikilpailu uudesta rakennuksesta, jonka voitti Alvar ja Elissa Aallon ja Jean-Jacques Baruëlin muodostama työryhmä. Vuonna 1967 nimeksi vaihdettiin laajemman rahoituspohjan saamiseksi Pohjois-Jyllannin taidemuseo. Rakennustyöt käynnistyivät vihdoin 1968, ja rakennus valmistui 1972. Vuonna 2008 nimeksi vaihdettiin KUNSTEN, ja vuodesta 2016 sen kirjoitustapa on ollut Kunsten.
Ouolon

Ouolon on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen ja Nigerin välisellä tasangolla 30 kilometriä Sanista pohjoiseen. Kunnassa on 13 300 ja kylässä 2 400 asukasta (vuonna 2009).
Ouolonin kunta rajoittuu idässä Sanin piirin Baramandougoun ja Fionin, etelässä Tenenin ja Sanin, lännessä Syn ja pohjoisessa Moptin alueen Djennén piirin Néma-Badenyakafon kuntiin.
Kuntaan kuuluu 13 kylää. Asukkaat ovat bambaroita, boboja, fulbeja ja bozoja.
Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkein viljelykasvi on hirssi. Myytäväksi kasvatetaan puuvillaa. Ouolonissa ja Niénoussa pidetään viikoittaiset markkinat.
Kunnassa toimii kaksi julkista alkoulua, kolme kyläkoulua, kaksi koulutus- ja kehittämiskeskusta ja terveyskeskus. Vesihuolto käsittää kaivoja ja 19 porakaivoa, joista 10 on toimintakuntoisia.
Tityrat

Tityrat (Tityridae) on varpuslintuihin kuuluva heimo. Heimon lajit on aikaisemmin luokiteltu kuuluviksi kontingojen, tanssijoiden tai tyrannien heimoihin. Molekyylifylogeneettisten tutkimusten perusteella ne kuitenkin muodostavat monofyleettisen ryhmän tityroiden heimona. BirdLife Suomen luokituksen mukaan tityroihin kuuluu 7 sukua ja 35 lajia.
Tityroita tavataan Keski- ja Etelä-Amerikasta. Ne ovat ulkonäöltään ja elintavoiltaan epäyhtenäinen ryhmä lintuja. Useimmat ovat ruskeankirjavia, mutta osa linnuista on hyvinkin värikkäitä. Lajit elävät monenlaisissa metsäympäristöissä. Tityralajien ravintoa ovat pääasiassa hyönteiset, mutta eräät lajit syövät myös hedelmiä.
Arto Rintamäki

Arto Rintamäki (23. helmikuuta 1950 Tampere – 12. maaliskuuta 2025 Turku) oli suomalainen näyttelijä ja muusikko, joka kirjoitti myös laulutekstejä. Muusikkona hänet tunnettiin erityisesti Vladimir Vysotski -tulkinnoistaan.
Ura.
Rintamäki opiskeli kaupallisia aineita ja musiikkitiedettä. Vuonna 1973 hän perusti Håkan Strengin ja Peter Ingon kanssa lauluyhtyeen Trio Saludo. Puoliammattimainen kokoonpano esiintyi paitsi Suomessa myös muualla Euroopassa. Rintamäki lauloi myös mieskuoro Brahe Djäknarissa. 
Rintamäki aloitti teatteriuransa Turun ruotsalaisen teatterin näyttelijänä 1975–1979. Sittemmin Rintamäki työskenteli näyttelijänä Turun kaupunginteatterissa ja Helsingin kaupunginteatterissa ja toimi myös vapaana näyttelijänä. Hänen teatteriroolejaaan olivat muun muassa Tony musikaalissa "West Side Story" ja Matti Hella Wuolijoen ja Bertolt Brechtin näytelmässä "Herra Puntila ja hänen renkinsä Matti". Teattereiden ohella Rintamäki näytteli sivuosia muutamissa televisiotuotannoissa, kunnes hänen uransa katkesi aivoverenvuotoon huhtikuussa 1999. Toivuttuaan Rintamäki ei enää palannut teatteriin, vaan keskittyi muusikon uraansa, jolloin myös Saludon toiminta aktivoitui uudelleen. 
Rintamäestä tehtiin Cityfolkhögskolanissa opinnäytetyönä henkilödokumentti "I skuggan av sig själv" vuonna 2006.
Baker House

Baker House on yksi bostonilaisen yliopiston Massachusetts Institute of Technology (MIT) opiskelija-asuntoloista. Alvar Aalto suunnitteli sen opettaessaan MIT:ssä vuonna 1946.
Aaltoileva rakennus sijaitsee Charlesjoen rannalla. Aalto pyrki saamaan opiskelijoille niin paljon jokinäköalaa kuin mahdollista. Pohjoispuolella, josta ei näe joelle, on asuinhuoneiden sijasta porraskäytävä.
Aiheesta muualla.
Baker House (Internet Archive)
Chatou

Chatou on kunta Ranskassa Yvelinesin departementissa Île-de-Francen alueella. Se sijaitsee noin 16 km Pariisista länteen Seinen rannalla.
Vuonna 1837 avattiin Chatoun kautta kulkeva rautatie Pariisin ja Le Pecqin välille. Tämä teki kunnasta pariisilaisten suosiman lomakohteen, jotka tulivat sunnuntaisin Seinejoelle melomaan ja nauttimaan maisemista. Myös taiteilijat suosivat Chatouta ja sen ulkoilmakahviloita. Pierre-Auguste Renoir maalasi tunnetun maalauksen "Déjeuner des canotiers" (Veneilijöiden lounas), joka kuvaa Renoirin seuruetta paikallisessa Maison Fournaise -nimisessä ravintolassa viettämässä vapaa-aikaansa. Ravintola sijaitsi Seinessä olevalla Île de Chatoun saarella, joka tunnetaan myös nimellä Île des Impressionnistes. Muita tunnettuja Chatoun taiteilijoita ovat fauvismin perustajiin kuuluneet André Derain ja Maurice de Vlaminck. 
Vuonna 1898 kaupunkiin perustettiin Pathén tehtaat.
Fion

Fion (myös "Fio") on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 25 kilometriä Sanista koilliseen. Kunnassa on 6 500 ja kylässä 1 800 asukasta (vuonna 2009).
Fionin kunta rajoittuu koillisessa Sanin piirin Baramandougoun, kaakossa Ténén, lounaassa Somon ja Tenenin sekä luoteessa Ouolonin kuntiin. Alue on pinnanmuodostukseltaan tasankoa. Pohjoisrajalla virtaa Banijoki. Seutu kuuluu Sudanin vyöhykkeeseen.
Kuntaan kuuluu seitsemän kylää. Asukkaat ovat etupäässä bambaroita, boboja ja fulbeja.
Liikenneyhteydet ovat heikot varsinkin sadekautena. Pääelinkeinot ovat maanviljely, karjanhoito ja kalastus. Lisäksi harjoitetaan keräilyä, käsityöammatteja ja kaupankäyntiä. Nuoriso hakeutuu ansioitöihin kaupunkeihin ja naapurimaihin.
Palveluihin kuuluvat kyläkoulu, koulutus- ja kehittämiskeskus (CED), koraanikoulu ja terveyskeskus. Vesihuolto käsittää kaivoja ja porakaivoja.
C. Wright Millsin sosiologinen elämä

C. Wright Millsin sosiologinen elämä on Juha Suorannan kirjoittama teos yhdysvaltalaisen yhteiskuntatieteilijä C. Wright Millsin (1916–1962) elämästä ja teoksista. Kustantajan mukaan teos on ensimmäinen suomenkielinen johdatus Millsin yhteiskuntatieteelliseen ajatteluun. 
Suorannan mukaan Millsin esittämät näkemykset länsimaisten yhteiskuntien toiminnasta ovat edelleen ajankohtaisia. Mills halusi kirjoittaa selkeästi ja luoda sosiologiaa, jota jokainen ihminen voisi lukea ja ymmärtää. Hän painotti yksilöiden ongelmien ja yhteiskuntarakenteen yhtäaikaista tarkastelemista. Mills ajatteli, että yhteiskuntatieteiden avulla voidaan saavuttaa vapaa ja oikeudenmukainen yhteiskunta, jossa ihmisten osallistuminen korvaisi yleisen välinpitämättömyyden.
Vastaanotto.
Kulttuuritoimittaja Kari Salminen arvioi Suorannan teoksen olevan "jopa maailman mitassa harvinaisen onnistunut kriittinen elämäkerta amerikkalaisen sosiologian kapinallisesta".
Yhteiskuntatieteilijä Matti Virtanen luonnehtii Suorannan teosta hyvin kirjoitetuksi: "Mills ei selvästikään ole vain tutkimuksen vaan myös samastumisen kohde. Tässä suhteessa Suoranta on kuitenkin taitava ja tuntuu noudattavan Anton Tshehovin vanhaa ohjetta: 'Kirjoittaja saa itkeä ja nauraa henkilöidensä kanssa, mutta lukija ei saa sitä huomata.'"
Sosiologi-lehden arvostelussa Elina Huttunen pitää Suorannan teosta yhtenä kenties kiehtovimmista sosiologin elämästä kertovista tarinoista.. Politiikka.fi-sivustolla kirjan arvioinut Jiri Nieminen huomauttaa, että "Suorannan kuvauksessa Millsin elämästä ilmenee niitä ominaisuuksia, jotka on usein liitetty hegemoniseen maskuliinisuuteen". Ulla-Maija Salo arvio, että "Suorannan kerronta on niin eläytyvää, että lukijan on mahdollista asettua aikalaistarkkailijaksi. 'Moneen kertaan myllätty' teksti ja kaunokirjalliset keinot toimivat kirjassa hyvin".
Kenia talviolympialaisissa 2018

Kenia osallistui Pyeongchangin talviolympialaisiin 2018. Maan ainoa edustaja oli alppihiihtäjä Sabrina Simander, joka niin ollen myös kantoi joukkueen lippua avajaisissa. Hän oli ensimmäinen Keniaa talviolympialaisissa edustanut nainen ja Kenian toinen edustaja vuosina 1998, 2002 ja 2006 kilpailleen maastohiihtäjä Philip Boitin jälkeen.
Joukkue.
Alppihiihto.
Kenia sai alppihiihtoon maapaikan yhdelle naiselle.
Siadougou

Siadougou on maalaiskunta Ségoun alueen Sanin piirissä Malissa. Sen keskuskylä Siella sijaitsee Banijoen ja Nigerin välisellä tasangolla 45 kilometriä Sanista luoteeseen. Kunnassa on 17 700 ja kylässä 2 100 asukasta (vuonna 2009).
Siadougoun kunta rajoittuu idässä Sanin piirin Syn, etelässä Niasson ja N’Goan, lännessä Ségoun piirin Fatinén ja pohjoisessa Macinan piirin Tonguén ja Folomanan kuntiin. Alue on hiekkaista tasankoa. Etelärajalla virtaa Banijoki. Seutu kuuluu Sudanin vyöhykkeeseen.
Kuntaan kuuluu 20 kylää. Asukkaat ovat etupäässä markoja ja bambaroita. Vähemmistöinä on fulbeja, boboja, bozoja ja miniankoja. Vallitseva uskonto on islam. Lisäksi on pieni joukko animisteja.
Liikenneyhteydet ovat heikot varsinkin sadekautena. Paikallisia elinkeinoja ovat maanviljely, karjanhoito, kalastus, keräily, käsityöammatit ja pienimuotoinen kaupankäynti. Tärkein viljelykasvi on hirssi. Siellassa ja Djéguénassa pidetään viikoittaiset markkinat. Ansiotöihin hakeudutaan Djennén ja Office du Nigerin riisinviljelyalueille sekä kaupunkeihin.
Kunnassa toimii kolme julkista alakoulua, kuusi kyläkoulua sekä koulutus- ja kehittämiskeskus (CED). N’Djébalassa ja Siellassa on terveyskeskukset. Vesihuollon taso on riittämätön.
Assetto Corsa Competizione

Assetto Corsa Competizione on Kunos Simulazionin kehittämä autosimulaattoripeli, joka on seuraaja "Assetto Corsalle". Tammikuussa 2018 kehittäjät ilmoittivat Blancpain GT -sarjan kanssa kehitettävästä simulaatiosta. Kesällä 2018 julkaistavassa Competizione-versiossa on grafiikkamoottorina Unreal Engine 4. Grafiikkamoottorin vaihtaminen mahdollistaa dynaamisen vuorokauden ja säätilan vaihtelun.
Peli on julkaistu early access -versiona Steam-palvelussa 12. syyskuuta 2018 ja se on virallisesti julkaistu 29. toukokuuta 2019.
FIA valitsi pelin FIA Motorsport Games esports-kilpailuun vuodelle 2022.
Alppihiihto talviolympialaisissa 2018 – naisten alppiyhdistetty

Alppihiihdon naisten alppiyhdistetyn kilpailu talviolympialaisissa 2018 järjestettiin 22. helmikuuta 2018 Jeongseon Alpine Centressä, Gangwonissa ja Yongpyong Alpine Centressä, Pyeongchangissa, Etelä-Koreassa.
Tulokset.
Kilpailun syöksylaskuosuus järjestettiin kello 11.30 ja pujotteluosuus kello 15.00.
Freestylehiihto talviolympialaisissa 2018 – miesten halfpipe

Freestylehiihdon miesten halfpipekilpailu talviolympialaisissa 2018 järjestettiin 20.–22. helmikuuta 2018 Bogwang Phoenix Parkissa, Pyeongchangissa, Etelä-Koreassa.
 Q — etenii loppukilpailuun
Tulokset.
Karsinta.
Kaksitoista parasta urheilijaa eteni loppukilpailuun.
Loppukilpailu.
Loppukilpailu järjestettiin 22. helmikuuta kello 12.22.
Freestylehiihto talviolympialaisissa 2018 – miesten slopestyle

Freestylehiihdon miesten slopestyle talviolympialaisissa 2018 järjestettiin 18. helmikuuta 2018 Bogwang Phoenix Parkissa, Pyeongchangissa, Etelä-Koreassa.
 Q — eteni loppukilpailuun
Tulokset.
Karsinta.
Kaksitoista parasta urheilijaa eteni loppukilpailuun.
Loppukilpailu.
Loppukilpailu järjestettiin kello 14.11.
Sanja Ilić

Aleksandar "Sanja" Ilić (; 27. maaliskuuta 1951 – 7. maaliskuuta 2021) oli serbialainen lauluntekijä, kosketinsoittaja ja arkkitehti. Hän perusti serbialaisen yhtyeen nimeltä Balkanika vuonna 1998 ja edusti sen kanssa Serbiaa vuoden 2018 Eurovision laulukilpailussa, Lissabonissa kappaleella "Nova deca". Hän oli aiemmin vuosina 1971–1975 jugoslavialaisen bändin nimeltä "San" kosketinsoittaja.
Elämä ja ura.
Ilić syntyi 27. maaliskuuta 1951 Belgradissa, silloisessa Jugoslaviassa. Hänen isänsä oli lauluntekijä ja hänen veljensä Dragan on muusikko ja "Generacija 5" -nimisen bändin jäsen. Ilić oli naimisissa serbialaisen näyttelijän ja mallin Zlata Petkovićin kanssa tämän kuolemaan vuoteen 2012 asti. Heillä on yhteinen poika, joka syntyi vuonna 1984.
Ilić aloitti musiikkiuransa 12-vuotiaana, kun hän sävelsi serbialaisen laulajan Dragan Lakovićin kappaleen. 16-vuotiaana hän sävelsi kappaleen nimeltä "Baj baj baj", jonka myöhemmin esitti Bisera Veletanlić "Jugovizija 1976" -kilpailussa, sijoittuen kolmanneksi. Ilić valmistui Belgradin arkkitehti-yliopistosta. Ilić jatkoi uraansa 70-luvulla, esiintyen lukuisten bändien, kuten "Vragolanin" ja "Sanin" kanssa. Hän sävelsi myöhemmin Belgradin Punaisen tähden jalkapallojoukkueen hymnin. Vuonna 1982 hän sävelsi Askan kappaleen nimeltä "Halo, Halo", joka edusti Jugoslaviaa vuoden 1982 Eurovision laulukilpailussa. Hän sävelsi myöhemmin kappaleen nimeltä "Princeza", joka yritti edustaa Jugoslaviaa vuoden 1984 Eurovision laulukilpailussa.
Vuonna 1998 Ilić perusti musiikkiyhtyeen nimeltä "Balkanika". He esittivät ensimmäisen konserttinsa yhdessä vuonna 2000. Yhdessä Balkanikan kanssa hän edusti Serbiaa kappaleella "Nova deca" vuoden 2018 Euroviisuissa.
Ilić kuoli koronaviruksen aiheuttamien komplikaatioiden vuoksi vuoden 2021 maaliskuussa.
Lim Hyo-jun

Lim Hyo-jun (; s. 29. toukokuuta 1996 Daegu) on eteläkorealainen kaukalopikalustelija.
Ura.
Hän harjoitteli uimaan nuoruudessaan.
Vuonna 2012 hän osallistui nuorten olympialaisiin, jossa hän saavutti kultaa 1000 metrin kilpailussa ja hopeaa 500 metrin kilpailussa. Vuonna 2017 hän sijoittui neljänneksi universiadeissa 500 metrin kilpailussa.
Vuonna 2018 hän osallistui olympialaisiin, jossa hän saavutti kultaa 1500 metrin kilpailussa, rikkoen olympiaennätyksen 2.10,485. Hän myös saavutti pronssia 500 metrin kilpailussa, sijoittui neljänneksi 1000 metrin kilpailussa ja 5000 metrin viestissä.
Ina ♥ porno

Ina &lt;3 porno on suomalainen televisiosarja, jonka juontaja ja toimittaja on Ina Mikkola. Idea ohjelmaan on tullut Mikkolalta itseltään ja ohjelmassaan hän tutkii eri maiden pornokulttuureja. Kuusiosaisen sarjan ensimmäinen jakso esitettiin Subilla 21. helmikuuta 2018. Jakso sai erittäin positiivisen vastaanoton sosiaalisessa mediassa.
Mikkolan tarkoitus on saada aikaan avointa keskustelua pornosta ja kasvattaa katsojien pornolukutaitoa ja seksuaalista älykkyysosamäärää.
Ohjelma palkittiin Kultainen Venla -gaalassa vuoden 2018 parhaana lifestyleohjelmana. Ohjelmaformaatti sai jatkoa, kun syksyllä 2019 esitettiin "Ina ♥ Suomi" -ohjelma, jossa Mikkola tutkii Suomessa vallitsevia tapoja, uskomuksia, ideoita ja ihmisiä.
Balkanika

Balkanika () on Sanja Ilićin vuonna 1998 perustama serbialainen yhtye. He edustivat Serbiaa vuoden 2018 Eurovision laulukilpailussa kappaleella ”Nova deca”.
Ilićin mukaan yhtyeen tarkoitus on varjella, elvyttää ja modernisoida serbialaista keskiajan musiikkia ja bysanttilaista musiikkia.
Jäsenet.
Yhtyeen jäsenet ovat:
Nova deca

Nova deca () on serbialaisen lauluntekijän Sanja Ilićn ja Balkanikan esittämä kappale, jolla he edustivat Serbiaa vuoden 2018 Eurovision laulukilpailussa.
Kappale kilpaili Euroviisujen finaalissa, jossa se sai 113 pistettä ja saavutti sijan 19.
Pillars of Eternity

Pillars of Eternity on Obsidian Entertainmentin kehittämä roolipeli, joka on julkaistu vuonna Linuxille, OS X:lle ja Windowsille.
Kehittäjät keräsivät rahoituksen peliin Kickstarter-joukkorahoituspalvelussa kehitysnimellä "Project Eternity". Pelille on julkaistu kaksiosainen ladattava sisältö "White March".
"Pillars of Eternity: Complete Edition" on pelikonsoleille sovitettu versio pelistä, jossa käyttöliittymä on muutettu peliohjaimelle sopivaksi.
Pelin seuraaja on "".
Vastaanotto.
Peli on saanut V2.fi:n arvostelussa arvosanaksi 4,5/5 tähteä.
Kylmäekstruusio

Kylmäekstruusio eli kylmämuotoilu on ekstruusiota, jossa lämpötila pidetään prosessin aikana alle 50 °C:ssa . Lisäksi kylmäekstruusion määritelmässä korostuu se, että päätarkoitus on nimenomaan muotoilla massaa tiiviiksi lopputuotteeksi. Myös aistinvaraiset ominaisuudet, kuten pinnan sileys ja tasaisuus, ovat tärkeitä ominaisuuksia kylmämuotoilussa. 
Kylmäekstruusiolla tarkoitetaan prosessia, jossa raakamateriaalista muotoillaan (ja sekoitetaan) matalassa lämpötilassa lopputuote . Myös ruuvinpyörimisnopeus ekstruuderissa on kylmämuotoiltaessa hitaampi verrattuna esimerkiksi korkeammissa lämpötiloissa tehtävään ekstruusioon. Tällaisia ekstruusiotuotteita, joiden valmistuksessa käytetty leikkausvoima on matalampi (engl. low shear), ovat tyypillisesti erilaiset pastatuotteet ja prosessoidut lihatuotteet . Siten kylmäekstruusiolla valmistettavien tuotteiden tekstuuri eroaa oleellisesti keittoekstruusiolla perinteisesti valmistettavien snacktuotteiden, kuten maissinaksujen, huokoisesta tekstuurista.
Ari Pelli

Ari Pelli (s. 19. syyskuuta 1967 Kouvola) on suomalainen jääkiekkoilija ja juniorivalmentaja. Pelli pelasi urallaan kolme SM-liigakautta KooKoon riveissä. Pellin poika Arttu Pelli on myös jääkiekkoilija.
Madagaskar talviolympialaisissa 2018

Madagaskar osallistui Pyeongchangin talviolympialaisiin 2018. Maan ainoa edustaja oli alppihiihtäjä Mialitiana Clerc, joka niin ollen myös kantoi joukkueen lippua avajaisissa sekä päättäjäisissä.
Clerc on syntynyt Madagaskarilla, josta hänet yksivuotiaana adoptoitiin Ranskaan.
Joukkue.
Alppihiihto.
Madagskar sai alppihiihtoon maapaikan yhdelle naiselle.
Somo (Sanin piiri)

Somo on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 20 kilometriä Sanista kaakkoon. Kunnassa on 3 700 ja kylässä 2 500 asukasta (vuonna 2009).
Somon kunta rajoittuu lounaassa Sanin piirin Dahin, lännessä Sanin, pohjoisessa Tenenin, koillisessa Fionin ja Ténén sekä kaakossa Tominianin piirin Tominianin ja Yasson kuntiin. Alue on pinnanmuodostukseltaan tasankoa. Pysyviä vesistöjä ei ole. Kasvillisuus on pensas- ja metsäsavannia.
Kuntaan kuuluu kolme kylää. Asukkaat ovat etupäässä boboja.
Somon kautta kulkee Ségoun ja Moptin välinen maantie RN6. Paikallisia elinkeinoja ovat maanviljely, karjanhoito, pienimuotoinen kaupankäynti ja käsityöammatit. Tärkeimmät viljelykasvit ovat hirssi, durra, maapähkinä ja pavut. Kotieläimiä ovat naudat, lampaat, vuohet, hevoset, aasit, siat ja siipikarja.
Kunnassa toimii ylä- ja alakoulu, yksi kyläkoulu, kaksi lukutaitokeskusta ja kaksi koulutus- ja kehittämiskeskusta (CED). Somossa on sairastuvasta, synnytyslaitoksesta ja lääkevarastosta koostuva terveyskeskus. Vesihuolto käsittää perinteisiä ja nykyaikaisia kaivoja.
Europe (Jits Bakkerin veistos)

 
Europe on hollantilaisen taiteilijan Jits Bakkerin Turun kaupungille lahjoittama pronssiveistos, jonka jalusta on mustagraniittia.
Alun perin veistos saapui Turkuun vuonna 2004 Hansapäivien aikaan. Teos oli tuolloin esillä kaupungintalon ala-aulassa. Lopullisen sijoituspaikkansa veistos sai paljastustilaisuudessa 11. kesäkuuta 2008 osoitteessa Yliopistonkatu 2.
Bakker on hakenut innoituksensa teokseen kreikkalaisesta mytologiasta. Europe tai Europa oli Foinikian prinsessa, johon ylijumala Zeus iski silmänsä. Valkoisen härän hahmossa hän vietteli prinsessan. Tämän istuuduttua härän muodossa olevan jumalan selkään härkä juoksi meren poikki Kreetalle, jossa paljasti todellisen olemuksensa. Useiden taiteilijoiden käyttämä aihe havainnollistaa Lähi-idästä Eurooppaan saatuja kulttuurivaikutteita.
Niasso

Niasso on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 20 kilometriä Sanista lounaaseen. Kunnassa on 13 200 ja kylässä 700 asukasta (vuonna 2009).
Niasson kunta rajoittuu pohjoisessa Sanin piirin Siadougoun ja Syn, idässä Sanin, etelässä Dahin ja N’Torosson ja lännessä Djéguenan ja N’Goan kuntiin. Alue on pinnanmuodostukseltaan tasankoa. Pohjoisrajalla virtaa Banijoki. Seutu kuuluu Sudanin ja Sahelin siirtymävyöhykkeeseen.
Kuntaan kuuluu 27 kylää, joista suurimmat ovat yli tuhannen asukkaan Tana ja Djénéna. Asukkaat ovat etupäässä bambaroita, fulbeja ja boboja.
Niasson ohi kulkee Ségoun ja Moptin välinen maantie RN6. Paikallisia elinkeinoja ovat maanviljely, karjanhoito, kalastus, käsityöammatit ja pienimuotoinen kaupankäynti. Tärkeimmät viljelykasvit ovat hirssi, maissi, durra, riisi, puuvilla ja vihannekset. Kotieläimiä ovat naudat, lampaat, vuohet, aasit, hevoset ja siipikarja. Kaupankäynti suuntautuu Saniin Diéliin ja Ségouun. Nuoriso hakeutuu ansiotöihin kaupunkeihin.
Kunnassa toimii kaksi julkista alakoulua, viisi kyläkoulua, koulutus- ja kehittämiskeskus (CED), kolme koraanikoulua ja kymmenen lukutaitokeskusta. Niassossa on terveyskeskus, synnytyslaitos ja lääkevarasto. Vesihuolto käsittää perinteisiä ja nykyaikaisia kaivoja sekä kuusi käsikäyttöistä porakaivoa.
Puerto Rico talviolympialaisissa 2018

Puerto Rico osallistui Pyeongchangin talviolympialaisiin 2018. Maan ainoa edustaja oli alppihiihtäjä Charles Flaherty, joka niin ollen myös kantoi joukkueen lippua avajaisissa sekä päättäjäisissä.
Puerto Rico osallistui talviolympialaisiin edellisen kerran vuonna 2002, jolloin se kuitenkin vetäytyi rattikelkkakilpailusta, kun kävi ilmi, ettei yksi joukkueen jäsenistä täyttänyt Puerto Ricon olympiakomitean edustuskelpoisuusvaatimuksia. Sen jälkeen Puerto Ricon olympiakomitea irtisanoi maan talviurheiluliiton komiteajäsenyyden, eikä maa enää voinut osallistua talviolympialaisiin. Alppihiihtäjä Kristina Krone täytti osallistumiskriteerit Sotšin olympialaisiin 2014, mutta ei saanut Puerto Ricon olympiakomitealta mitään vastausta eikä siten päässyt osallistumaan. Joulukuussa 2017 olympiakomitea myönsi talviurheiluliitolle kuuden kuukauden väliaikaisen jäsenyyden, joten Puerto Rico pääsi mukaan olympialaisiin.
Joukkue.
Alppihiihto.
Puerto Rico sai alppihiihtoon maapaikan yhdelle miehelle.
Ravintola Emo

Ravintola Emo on Olo Collection yhtiön, vuonna 2013 alkujaan Kasarmikadulle avattu ruokaravintola.
Kesällä 2017 Emo muutti Kluuvikadulle Hotelli Kämpin viereen.
Muuton yhteydessä ravintolan nimi muutettiin Gastrobar Emosta ravintola Emoksi. Tammikuussa 2022 Emo palasi takaisin kotiin Kasarmikadulle.
Emon tarjoaa modernia pohjoismaalaista ruokaa. Emolla on ollut Michelinin ravintolaoppaan myöntämä Bib Gourmand merkintä vuodesta 2014 viimeisimpään vuoteen 2021 saakka. Emon keittiöstä vastaa keittiöpäällikkö Timo Meriläinen.
Olo Collection yhtiön omistavat Pekka Terävä, Petri Lukkarinen, Mikko Heinonen ja Teuvo Salminen.
Pornaisten yhtenäiskoulu

Pornaisten yhtenäiskoulu on Pornaisissa Kirveskoskella sijaitseva suomenkielinen yhtenäiskoulu (luokka-asteet 0-9). Koulun rehtorina toimii Lea Backman.
N’Goa

N’Goa (myös "Goan") on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolella 30 kilometriä Sanista länteen. Kunnassa on 9 200 ja kylässä 1 100 asukasta (vuonna 2009).
N’Goan kunta rajoittuu pohjoisessa Sanin piirin Siadougoun, idässä Niasson, etelässä Djéguenan, lännessä Blan piirin Fanin ja luoteessa Ségoun piirin Fatinén kuntiin. Alue on tasankoa pohjoisessa Banijoen rannalla olevia harjanteita lukuun ottamatta. Seudulla on useita tulvajärviä. Se kuuluu Sudanin ja Sahelin siirtymävyöhykkeeseen. Kasvillisuus on pensassavannia.
Kuntaan kuuluu 15 kylää. Asukkaat ovat bambaroita, markoja, boboja ja fulbeja. Vallitseva uskonto on islam. Sen ohella harjoitetaan perinteistä uskontoa.
Liikenneyhteydet ovat heikot varsinkin sadekautena. Pääelinkeinot ovat maanviljely, karjanhoito ja kalastus. Lisäksi harjoitetaan käsityöammatteja ja kaupankäyntiä.
Kunnassa toimii seitsemän alakoulua, yläkoulu ja koraanikoulu. N’Goassa on terveyskeskus. Vesihuollon taso on riittämätön.
Waterland (festivaali)

Waterland on ensimmäisen kerran vuonna 2014 Espoossa sijaitsevassa Vesipuisto Serenassa järjestetty vesipuistofestivaali.
Vuodet.
2014.
Vuonna 2014 festivaali kokosi noin 4 000 vierailijaa. Festivaalissa esiintyivät muun muassa Mark Knight, Solarstone, Super8 &amp; Tab, DJ Proteus ja Efo.
2015.
Vuonna 2015 festivaalissa esiintyivät muun muassa DJ Orkidea, Heikki L, HeavyWeight, Milla Lehto, DJ Orion, Lenno, You Are Me, Yotto, Rony Re, J7, Temper2, Sami Häikiö, Cut &amp; Slice, The Ninth Floor, Johannes Kostaja, Huumetukka ja Italo Sami.
2016.
Vuonna 2016 festivaali järjestettiin kaksi kertaa.
Keisari Aarnio

Keisari Aarnio on vuonna 2017 julkaistu Minna Passin ja Susanna Reinbothin kirjoittama kirja huumepoliisin entisestä päälliköstä Jari Aarniosta, joka tuomittiin vakavista huumerikoksista. Kirjassa käsitellään muun muassa Aarnion mediastrategiaa sekä hänen läheisiä suhteitaan muutamaan toimittajaan. Passille ja Reinbothille Aarnio ei antanut haastatteluja kirjaa varten eikä muutenkaan.
"Keisari Aarnion" ensimmäinen painos myytiin päivässä loppuun. Kirjan pohjalta on tehty samanniminen televisiosarja, jossa Aarniota esittää Kari Hietalahti.
Djéguena

Djéguena on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 30 kilometriä Sanista lounaaseen. Kunnassa on 4 000 ja kylässä 900 asukasta (vuonna 2009).
Djéguenan kunta rajoittuu pohjoisessa Sanin piirin N’Goan, idässä Niasson, etelässä N’Torosson ja Diélin sekä lännessä Blan piirin Koulandougoun ja Fanin kuntiin. Alue on pinnanmuodostukseltaan tasankoa. Pysyviä vesistöjä ei ole. Seutu kuuluu Sudanin vyöhykkeeseen.
Kuntaan kuuluu kahdeksan kylää. Asukkaat ovat etupäässä bambaroita ja markoja. Uskontoja ovat islam ja kristinusko.
Djéguenan ohi kulkee Ségoun ja Moptin välinen maantie RN6. Paikallisia elinkeinoja ovat maanviljely, karjanhoito, keräily ja pienimuotoinen kaupankäynti. Nuoriso hakeutuu ansiotöihin kaupunkeihin ja naapurimaihin.
Kunnassa toimii kolme julkista alakoulua, kyläkoulu, yläkoulu, koraanikoulu ja kahdeksan lukutaitokeskusta. Terveyskeskus ole vielä toimintakuntoinen. Vesihuolto käsittää kaivoja ja porakaivoja.
Keisari Aarnio (televisiosarja)

Keisari Aarnio on suomalainen tositapahtumiin perustuva rikosdraamasarja, joka julkaistiin Ruutu-suoratoistopalvelussa huhtikuussa 2018. Sarja perustuu Helsingin Sanomien rikostoimittajien Minna Passin ja Susanna Reinbothin vuonna 2017 julkaistuun "Keisari Aarnio" -kirjaan, joka kertoo vakavista huumerikoksista tuomitusta huumepoliisin entisestä päälliköstä Jari Aarniosta. Sarja voitti vuoden 2018 parhaan draamasarjan Venlan tammikuussa 2019 järjestetyssä Venla-gaalassa.
Kuten myyntimenestykseksi nouseessa kirjassa, myös televisiosarjassa käydään läpi Aarnion matka palkitusta poliisista tuomituksi rikolliseksi. Kirjoittajakaksikko kertoo, kuinka Aarnio siirtyi alamaailman puolelle ja onnistui manipuloimaan esimiehiään, poliisikollegojaan, rikollisia ja myös toimittajia. Televisiosarjassa Jari Aarniota näyttelee Kari Hietalahti. Sarjassa on mukana pseudonyymeillä näyttelijöiden esittäminä laaja joukko tapaukseen liittyviä, julkisuudesta tunnettuja henkilöitä, kuten Helsingin Sanomien päätoimittaja Kaius Niemi ("Kenneth Luoto"), Aarnion asianajaja Riitta Leppiniemi ("Raija Lehmuskoski") ja rikollisjengin johtaja Keijo Vilhunen ("Kauko Viinanen").
Jaksot.
1 Keskikatsojamäärä Nelosen ensiesityspäivänä syksyllä 2018.
Coushattat

Coushattat (suomeksi "valkoinen ruoko") olivat Pohjois-Amerikan nykyisen Alabaman alkuperäisasukkaita. He kuuluivat musgokeiden kieliryhmään ja monet todisteet osoittavat, että vuonna 1539-1543 alueella liikkunut Hernando de Soton tutkimusretkikunta joutui tekemiseen coushattojen kanssa. Ranskalaisen tutkimusmatkailija Robert Cavelier de La Sallen vuonna 1682 tekemän matkan myötä Uuden Ranskan ensimmäiset kauppiaat levittäytyivät Meksikonlahden rannalle ja avasivat kauppasuhteensa coushattoihin ja muihin paikallisiin intiaaneihin. 
Kun Uuden Ranskan valta päättyi vuonna 1763, coushattat hajaantuivat. Osa siirtyi Louisianaan, osa liittyi Floridan seminoleihin ja loput etsivät asuinpaikan Texasin alueelta, joka tuolloin kuului Espanjalle. Texasissa coushattat tukivat aluksi Espanjaa, mutta Meksikon saavutettua itsenäisyyden coushattat tarjosivat apuaan Texasiin muuttaneelle Stephen F. Austinin siirtokunnalle. Texasin tasavallan itsenäistymistä vuonna 1836 coushattat tukivat auttamalla anglo-amerikkalaista siviiliväestöä vetäytymään turvaan Generalissimus Santa Annan meksikolaisarmeijan tieltä. Myöhemmin 1850-luvun aikana coushattat saivat alabamojen kanssa yhteisen reservaatin Texasista. 
Louisianaan jäänyt coushattojen kansanosa sai liittovaltion tunnustuksen vuonna 1972. Texasin alabama-coushattat puolestaan saavuttivat virallisen heimon aseman vuonna 1987.
Gaian silmä

Gaian silmä (1998) on Turun Myllytunnelin seinään upotettu Kimmo Ojaniemen valoteos, jossa materiaaleina on käytetty lasia, akryylia, ruostumatonta terästä ja loisteputkia. Teoksen taustalla on James Lovelockin 1960-luvulla ideoima Gaia-hypoteesi, jonka mukaan Maa on itseohjautuva kokonaisuus, joka pystyy itse säilyttämään planeettamme elämiseen soveltuvana. Gaia on kreikkalaisessa mytologiassa jumalatar, jonka tehtävänä on suojella elämää ja Maata.
Ojaniemen "Gaian silmä" on kantaa ottava ympäristötaideteos. Sininen silmä katsoo vilkasliikenteisen tunnelin läpi ohikiitäviä autoja ja pyöräilijöitä. Ojaniemi haluaa tuoda esiin, että siinä missä luonto rakentaa muotojaan vuosituhansia, ihminen pystyy tuhoamaan nämä muodot silmänräpäyksessä. Teos on osa Pro Cultura -säätiön ympäristötaideprojektia. "Gaian silmä" on Ojaniemen toinen ympäristötaidehanke. Ensimmäinen, Tiedon pyramidi, valmistui 1996 Peltolan ammattikoululle.
You Let Me Walk Alone

You Let Me Walk Alone on saksalaisen laulajan Michael Schulten esittämä kappale, jolla hän edusti Saksaa vuoden 2018 Eurovision laulukilpailussa.
Kappale kilpaili Euroviisujen finaalissa 12. toukokuuta, jossa se sai 340 pistettä ja saavutti sijan 4.
Jääkiekon maailmanmestaruuskilpailut 2018 – Lohko B

Jääkiekon maailmanmestaruuskilpailujen 2018 B-lohkossa pelasivat Kanada, Suomi, Yhdysvallat, Saksa, Norja, Latvia, Tanska ja Etelä-Korea.
Sarjataulukko.
&lt;section begin="blohko"/&gt;&lt;section end="blohko"/&gt;
Fredrik Stillman

Fredrik Stillman (s. 22. elokuuta 1966 Jönköping) on ruotsalainen entinen jääkiekkoilija. Pelipaikaltaan hän oli puolustaja. Stillman on peliuransa jälkeen toiminut valmentajana.
Pelaajaura.
Seuraura.
Stillmanin kasvattajaseura oli HV71, jonka edustusjoukkueessa hän debytoi kaudella 1982–1983. Stillman voitti HV:n joukkueessa Elitserienin mestaruuden kauden 1994–1995 päätteeksi. Tämän jälkeen hän siirtyi kaudeksi 1995–1996 Saksan DEL-liigan Berlin Capitalsiin. Sitten hän palasi takaisin HV:n, jossa pelasi kauden 1998–1999 loppuun saakka. Kaudella 1996–1997 Stillmann voitti Elitserienin puolustajien pistepörssin. Kaudeksi 1999–2000 Stillman siirtyi taas Capitalsiin, josta palasi jälleen HV:n pelaamaan uransa viimeiden kauden 2000–2001. HV71 on jäädyttänyt Stillmanin pelinumeron 14 hänen uransa jälkeen.
Maajoukkueura.
Stillman pelasi Ruotsin jääkiekkomaajoukkueessa 156 A-maaottelua. Stillman saavutti Ruotsin joukkueessa kultaa Lillehammerin talviolympialaisissa 1994. Lisäksi hän saavutti Jääkiekon maailmanmestaruuskilpailuissa maailmanmestaruuden 1991 ja 1992, hopeaa 1993 ja 1995 sekä pronssia 1994.
Valmentajaura.
2003–2014 Stillman työskenteli HV:n organisaatiossa apuvalmentajana, valmentajana ja urheilujohtajana. Stillmanin ollessa urheilujohtajana HV voitti Elitserienin mestaruuden kaudella 2007–2008. Kaudeksi 2014–2015 Stillman siirtyi KHL:n Admiral Vladivostokiin apuvalmentajaksi ja lokakuussa 2017 hänestä tuli seuran päävalmentaja.
Pikaluistelu talviolympialaisissa 2018 – miesten 1 000 m

Pikaluistelun miesten 1 000 metrin kilpailu talviolympialaisissa 2018 järjestettiin 23. helmikuuta 2018 Gangneung Ovalissa, Gangneungissa, Etelä-Koreassa.
Tulokset.
Kilpailu järjestettiin kello 19.00.
Jättiruo’ot

Jättiruo’ot ("Arundo") on heinäkasvien (Poaceae) heimoon kuuluva pienehkö kasvisuku. Sukuun luetaan kuuluvaksi ainakin viisi lajia, joiden lisäksi sukuun on kuvattu noin 80 muutakin lajia. Näistä muista lajeista osa on todettu samaksi lajiksi jonkin jo aiemmin kuvatun jättiruokolajin kanssa, osa on sijoitettu toisiin kasvisukuihin ja osan taksonominen asema on toistaiseksi epäselvä.
Jättiruokoja ei kasva Suomessa luonnonvaraisina. Suomen luonnossa yleisenä tavattava järviruoko ("Phragmites australis") kuuluu ruokojen ("Phragmites") sukuun.
Swallow, Smile

Swallow, Smile on skotlantilaisen rockyhtyeen Franz Ferdinandin kappale, joka julkaistiin singlenä yhtyeen faniklubin jäsenille syksyllä 2006. Kappale oli saatavilla 7 tuuman vinyylilevynä.
Singlen B-puolena julkaistiin akustinen versio yhtyeen vuoden 2004 hittisinglestä ”Take Me Out”.
Metsäpirtti (Inkeri)

Metsäpirtti () oli inkeriläinen kylä entisessä Järvisaaren luterilaisessa seurakunnassa Inkerissä. Kylän paikka sijaitsee nykyään Leningradin alueen Tusinan piirissä Venäjällä.
Kylä sijaitsi Huorolanjoen ja Ihalaistenjoen risteyksessä, josta alkoi Voittolanjoki. Perimätiedon mukaan kylän ensimmäinen asukas oli Voittolanjoelle synkkään metsään pirttinsä perustanut Rietrikki. Kylän vanhempi osa oli Voittolanjoen oikealla rannalla ja uudempi vasemmalla rannalle. Ruotsin vallan aikana kylässä asui jo inkeriläisiä, mutta Suuren Pohjan sodan jälkeen osa asukkaista pakeni muualle. Kylä mainitaan asuinpaikkana uudelleen jo vuoden 1727 kartassa. 1800-luvulla Metsäpirtti paloi poroksi, mutta rakennettiin uudelleen. Vuonna 1856 siellä oli 23 taloa ja 62 asukasta, vuonna 1860 taloja oli 29 ja talonpoikia 63. Vuonna 1885 oli kylässä 30 taloa ja 216 asukasta sekä kauppa. 1800-luvun puolivälissä kylään muutti muutama sukua Suomesta. Vuonna 1926 kylässä oli 96 taloa ja 338 asukasta, joista 320 inkeriläistä.
Isäntien sukunimet 1900-luvulla: Husu, Mustonen, Peuhkuri, Pyysiäinen (kotoisin Uukunimestä), Siippalainen, Suni, Särki, Tani, Vainonen, Woltter (kotoisin Jaakkimasta).
Toisen maailmansodan aikana kylä oli miehitetty saksalaisjoukoilla. Inkeriläisiä oli viety vuosina 1943-1944 Viron kautta Suomeen. Sodan jälkeen osa niistä jäi Suomeen, jotkut pakenivat Ruotsiin. Neuvostoliittoon palanneet eivät vastoin lupauksia päässeet kotikylälle, vaan heidät karkotettiin eri puolille Venäjää.. Kylän paikalla on nyt puutarhapalsta-alueita.
N’Torosso

N’Torosso on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 30 kilometriä Sanista lounaaseen. Kunnassa on 10 200 asukasta (vuonna 2009).
N’Torosson kunta rajoittuu pohjoisessa Sanin piirin Djéguenan ja Niasson, idässä Dahin sekä etelässä ja lännessä Diélin kuntiin.
Kuntaan kuuluu 17 kylää. Uskontoja ovat islam, kristinusko ja animismi.
Pohjoisosan kylien kautta kulkee Ségoun ja Moptin välinen maantie RN6. Paikallisia elinkeinoja ovat maanviljely, karjanhoito, keräily ja pienimuotoinen kaupankäynti. Tärkeimmät viljelykasvit ovat hirssi, durra, maissi ja fonio. Myytäväksi kasvatetaan maapähkinää. Kotieläimiä ovat naudat, lampaat, vuohet ja siipikarja.
Kunnassa toimii kolme yleistä alakoulua, neljä kyläkoulua, yläkoulu, kaksi koraanikoulua ja kaksi koulutus- ja kehittämiskeskusta (CED). N’Torossossa on evankelisen kirkon sairastupa. Vesihuolto käsittää porakaivoja ja neljä vesijohtoa.
Hyppy ajassa (vuoden 2018 elokuva)

Hyppy ajassa () on vuonna 2018 ensi-iltansa saanut Ava DuVernayn ohjaama scifi-fantasiaelokuva, joka perustuu Madeleine L’Englen samannimiseen kirjaan. Disney-elokuva kertoo teini-ikäisestä tytöstä, joka lähtee etsimään avaruuteen kadonnutta isäänsä.
Elokuva sai ensi-iltansa Yhdysvalloissa 9. maaliskuuta 2018.